id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id id id ms sv id ms ms id ms ms id ms es ms ms ms id ms cs ms ms ceb id ms ms id ms id id ms id ms ms ms ms ms ms id ms id ms en ms id id id ms ms id id id id en ms ms id ms ms en en id id ms id id en id id jv ms id id it es id id en id ms ms ms ms ms ms
Erythromelalgia: Kaki Sakit, Merah dan Panas Gara-gara Aliran Darah Tersekat - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Erythromelalgia: Kaki Sakit, Merah dan Panas Gara-gara Aliran Darah Tersekat
Ditulis oleh Helma Hassan Disemak pada 08/07/2020
Disemak secara perubatan oleh Dr. Amy Kor
Erythromelalgia, juga dikenali sebagai penyakit Gerhardt, penyakit Mitchell dan penyakit Weir-Mitchell ialah keadaan yang menyebabkan rasa sakit terbakar, kemerahan dan kepanasan pada kaki, serta mungkin juga berlaku pada tangan, lengan, telinga dan muka. Penyakit ini adalah penyakit yang jarang ditemui.
Erythromelalgia kebiasaannya berlaku pada kedua-dua belah kaki atau kadangkala hanya salah satu. Kebanyakan individu yang mengalaminya hanya mengalaminya pada waktu tertentu.
Simptom erythromelalgia boleh bermula pada sebarang usia. Sesetengah orang mungkin telah mengalaminya sejak zaman awal kanak-kanak, sementara sesetengahnya hanya mengalaminya sewaktu dewasa.
Tiga simptom utama erythromelalgia adalah rasa panas, sakit dan kemerahan pada kulit.
Kaki merupakan bahagian yang selalu terjejas, tetapi tangan, lengan, telinga dan muka juga boleh mengalaminya.
Kesakitan boleh jadi ringan, seperti rasa diusik pin dan jarum, sehingga ke tahap kesakitan yang teruk hingga sukar berjalan, berdiri, bersosial, bersenam dan tidur. Ia boleh mempunyai kesan yang signifikan terhadap kehidupan harian seseorang.
Pesakit erythromelalgia biasanya mengalami episod atau serangan kesakitan yang berlanjutan dari beberapa minit ke hari. Serangan kesakitan biasanya bermula sebagai rasa gatal-gatal, yang bertambah buruk menjadi rasa sakit, dan kulit sakit bila disentuh, menjadi kemerahan atau panas apabila disentuh.
bengkak pada bahagian badan yang terjejas
lebih berpeluh atau kurang berpeluh pada bahagian yang terjejas berbanding kebiasaan
perubahan kepada warna ungu apabila tiada episod serangan
Erythromelalgia dipercayai berlaku disebabkan kelainan vasomotor atau masalah fungsi kawalan saluran darah menyebabkan gangguan dalam aliran darah kepada bahagian yang terjejas.
Dalam kebanyakan kes, punca erythromelalgia tidak diketahui. Pun begitu, ia boleh berlaku disebabkan masalah atau penyakit lain atau gen yang rosak yang diwarisi daripada ibu bapa. Kerosakan pada gen tersebut menyebabkan perubahan dalam isyarat rasa sakit yang dihantar ke otak, menyebabkannya meningkat atau dikuatkan.
Antara keadaan kesihatan lain yang boleh menyebabkan erythromelalgia ialah:
gangguan darah – seperti polycythaemia
kerosakan saraf – contohnya neuropati periferal
masalah autoimun – seperti lupus atau rheumatoid arthritis, di mana sistem imun menyerang tisu badan sendiri
Ia juga mungkin berlaku disebabkan oleh ubat-ubatan tertentu. Rujuk doktor anda untuk maklumat lanjut.
Simptom erythromelalgia biasanya dicetuskan oleh peningkatan suhu badan.
Ini boleh berlaku dalam keadaan berikut:
apabila memakai stokin kaki panas, sarung tangan atau kasut yang ketat
selepas memasuki bilik yang hangat
apabila meminum alkohol atau makan makanan pedas
apabila anda kekurangan air
Berikut merupakan rawatan untuk menangani keadaaan ini:
1. Tinggikan kaki dan sejukkan kulit
Menyejukkan kulit yang terjejas dan mengangkat bahagian badan tersebut boleh membantu melegakan simptom.
Kulit boleh disejukkan menggunakan kipas, air sejuk, permukaan sejuk atau pek gel sejuk.
Walau bagaimanapun, elakkan menggunakan ais atau sebarang benda yang terlalu sejuk, dan jangan membasuh tangan atau kaki dalam air sejuk pada waktu yang lama. Ini boleh mengakibatkan hipotermia atau kerosakan kulit. Bahkan terdapat risiko episod serangan apabila bahagian yang terjejas kembali hangat.
2. Ubat untuk kulit
Sesetengah ubat yang digunakan secara langsung pada kulit (ubat topikal) didapati dapat membantu melegakan simptom keadaan ini.
Ubat topikal boleh didapati dalam bentuk krim, gel, semburan atau tampalan. Anda boleh menyapu krim atau tampalan capsaicin (cili) untuk menjadikan reseptor haba pada kulit anda kurang sensitif. Lidocaine (bius setempat) juga boleh didapati secara preskripsi dalam bentuk krim, gel atau semburan.
Doktor anda akan memberi lebih banyak maklumat tentang ubat-ubatan tersebut dan memaklumkan jika ia sesuai untuk anda.
Anda juga boleh bercakap dengan ahli farmasi anda tentang krim lidocaine.
Sebilangan ubat yang diambil melalui mulut boleh membantu melegakan simptom erythromelalgia.
Anda mungkin perlu mencuba beberapa ubat yang berbeza, di bawah pengawasan doktor anda, sebelum anda menemui satu atau gabungan yang paling sesuai untuk anda.
Pilihan rawatan anda juga bergantung kepada jenis erythromelalgia yang anda miliki. Kebanyakan rawatan memerlukan rujukan ke pusat pakar supaya manfaat dan kesan sampingan ubat dapat dipantau dengan teliti.
Jenis ubat yang mungkin disarankan oleh doktor anda termasuklah:
suplemen makanan – seperti magnesium, yang boleh membantu membuka saluran darah anda
aspirin – hanya digunakan untuk orang dewasa, bukan untuk kanak-kanak
ubat anti sawan – seperti gabapentin atau carbamazepine
ubat tekanan darah – ubat yang dapat membuka saluran darah anda dan meningkatkan aliran darah, atau beta-blockers untuk membantu mengurangkan aliran darah, bergantung kepada punca erythromelalgia anda
ubat antidepresan dos rendah – seperti duloxetine, venlafaxine, amitriptyline atau nortriptyline
ubat tahan sakit dengan preskripsi
Dalam sesetengah keadaan, apabila ubat oral tidak dapat mengawal simptom, ubat boleh diberikan terus ke dalam aliran darah melalui titisan (infusi intravena). Lidocaine, bius setempat yang boleh membantu sakit saraf yang berkaitan, boleh diberikan dengan cara ini. Tetapi berapa lama ia berkesan bergantung kepada pesakit.
Doktor anda akan menerangkan prosedur ini kepada anda dan bagaimana anda perlu bersedia untuknya.
Hello Health Group tidak memberikan nasihat, diagnosis atau rawatan perubatan.
Hello Health Group tidak menawarkan nasihat perubatan, diagnosis atau rawatan.
Erythromelalgia [Internet]. nhs.uk. 2017 [cited 2019 Jan 28]. Available from: https://www.nhs.uk/conditions/erythromelalgia/
Erythromelalgia [Internet]. NORD (National Organization for Rare Disorders). [cited 2019 Jan 28]. Available from: https://rarediseases.org/rare-diseases/erythromelalgia/
Jika Anda Ada Masalah Sel Darah Putih Rendah, Atasinya Dengan 8 Langkah Ini
Penyakit Darah Sfera HS Jarang Berlaku, Tapi Jika Alaminya, Ini Yang Anda Kena Buat!
Ditulis oleh Helma Hassan Disemak pada 08/07/2020
Disemak secara perubatan oleh Dr. Amy Kor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.